**Rammer for Sponsorudvalget**

1. Formål:
   1. Sponsorudvalget har til formål at sikre økonomisk støtte og samarbejde med sponsorer til håndboldklubben.
2. Ledelse:
   1. Udvalget består af mindst tre medlemmer, herunder en formand og mindst én repræsentant fra klubbens bestyrelse
   2. Udvalget refererer til bestyrelsen.
   3. Udvalget mødes efter behov.
   4. Udvalget fastlægger en arbejdsfordeling,
   5. Udvalget følger et årshjul
   6. Beslutninger træffes ved flertalsafgørelse blandt udvalgets medlemmer.
   7. Vigtige beslutninger kan kræve godkendelse fra klubbens bestyrelse, jf. punkt 3-8.
3. Ansvarsområder:
   1. Varetager og koordinerer alle klubbens sponsoraktiviteter, herunder anvendelsen af alle klubbens reklamesøjler i hallen, trøjer, cafeen mv.
   2. Udvikler et sponsorkoncept med standardiserede sponsorpakker og udarbejder en standardkontrakt som godkendes af bestyrelsen
   3. Identificerer potentielle sponsorer og forhandler samarbejdsaftaler med dem.
   4. Vedligeholder eksisterende sponsorrelationer og sikrer god kommunikation med sponsorer og opfyldelse af sponsoraftaler
   5. Koordinerer øvrige sponsorarrangementer og andre støtteaktiviteter, som kan skaffe indtægter til klubben osv.
4. Kommunikation:
   1. Udvalget kommunikerer løbende med trænere, spillere, forældre og andre relevante parter omkring sponsoraktiviteter og rammerne herfor via digitale platforme som e-mail, sociale medier og klubwebsider.
   2. Udvalget kommunikerer løbende med sponsorer om klubbens udvikling og aktiviteter.
5. Budget
   1. Udarbejder pr. 1. november forslag til sponsorbudget
   2. Budgettet skal behandles af klubbens bestyrelse på det første bestyrelsesmøde i november.
   3. Udvalget overvåger det årlige budget og afrapporterer på indtægter til bestyrelsen kvartalsvist.
6. Informationspligt
   1. Udvalgsformanden påser, at bestyrelsen er informeret om alle væsentlige forhold vedr. udvalget. Bestyrelsen informeres løbende om de væsentligste beslutninger, der træffes af udvalget.
   2. Udvalgsformanden påser, at arbejdet foregår indenfor rammerne af de vedtagne beslutninger truffet af bestyrelse eller generalforsamling og sørger for fornøden administrativ bistand til de af bestyrelsen nedsatte arbejdsopgaver eller arbejdsgrupper og koordinerer arbejdet mellem disse.
7. Dispositionsbegrænsninger
   1. Sponsorudvalget kan ikke indgå sponsorkontrakter.
   2. Bestyrelsesformanden underskriver alle kontrakter.
   3. Nye sponsor- og støttekoncepter og – arrangementer skal godkendes af bestyrelsen.
   4. Indtægter fra sponsorer tilgår klubkassen med henblik på tværgående prioritering i bestyrelsen.
   5. Sponsorudvalget kan efter indgåelse af kontrakter bestille sponsorreklamer og skilte som led i at leve op til sponsorkontrakterne.
8. Løbende evaluering:
   1. Udvalget evaluerer løbende sine aktiviteter og resultater.
   2. Der afholdes årlige møder eller evalueringssamtaler med centrale sponsorer
9. Ændringer i rammer
   1. Ændringer i rammerne kan foretages af bestyrelsen til enhver tid, såfremt der opnås flertal herfor.
   2. Vedtaget af Amager SK’s bestyrelse, 25. maj 2024